ai4bharat/Pralekha huggingface dataset:
ప్రధాన మంత్రి కార్యాలయం
శహీదీ దివస్ నాడు అమరవీరుల కు శ్రద్ధాంజలి ఘటించిన ప్రధాన మంత్రి
ఈ రోజు న శహీదీ దివస్ సందర్భం లో శ్రీ భగత్ సింహ్, శ్రీ సుఖ్ దేవ్ మరియు శ్రీ రాజ్ గురు లకు ప్రధాన మంత్రి శ్రీ నరేంద్ర మోదీ శ్రద్ధాంజలి ఘటించారు.
ప్రధాన మంత్రి ఒక ట్వీట్ లో -
‘‘శహీదీ దివస్ సందర్భం లో భారత మాత యొక్క అమర సుపుత్రులు, వీరులు శ్రీ భగత్ సింహ్, శ్రీ సుఖ్ దేవ్ మరియు శ్రీ రాజ్ గురు లకు కోటి- కోటి నమస్కారాలు. మాతృభూమి కోసం ప్రాణాల ను అర్పించాలనేటటువంటి వారి యొక్క స్ఫూర్తి దేశవాసుల ను ఎల్లప్పటికీ ప్రేరితుల ను చేస్తూనే ఉంటుంది. జయ్ హింద్.’’ అని పేర్కొన్నారు.
వినియోగదారు వ్యవహారాలు, ఆహార మరియు ప్రజా పంపిణీ మంత్రిత్వ శాఖ
నిత్యావసర వస్తువుల ధరల నియంత్రణకు కఠిన చర్యలు అమలు చేయాలి .. రాష్ట్రాలకు శ్రీ పియూష్ గోయల్ సూచనకోవిడ్ పరిస్థితితో స్వార్ధం కోసం నిత్యావసరాలను అక్రమ నిల్వ చేసే మిల్లర్లు, టోకు చిల్లర వర్తకులపై నిత్యావసర వస్తువుల చట్టం ప్రకారం రాష్ట్రాలు చర్యలు తీసుకోవాలని ఆదేశాలు జారీరాష్ట్రాల్లో నిత్యావసర వస్తువుల ధరల నియంత్రణపై రాష్ట్రాలతో సమీక్షించిన కేంద్ర వినియోగదారుల వ్యవహారాలు, ఆహార ప్రజాపంపిణీ శాఖ మంత్రి
రాష్ట్రాలు/ కేంద్రపాలిత ప్రాంతాల్లో నిత్యావసర వస్తువుల ధరలపై నిఘా ఉంచాలని అధికారులకు కేంద్ర వినియోగదారుల వ్యవహారాలు, ఆహార, ప్రజా పంపిణీ, రైల్వే, వాణిజ్య, పరిశ్రమల శాఖ మంత్రి శ్రీ పియూష్ గోయల్ ఆదేశాలు జారీ చేశారు. ధరలను నియంత్రించడానికి తగినంత మొత్తంలో వస్తువులను నిల్వ చేయడానికి చర్యలు తీసుకోవాలని మంత్రి ఈ రోజు వినియోగదారుల వ్యవహారాల శాఖ అధికారులకు సూచించారు.
కోవిడ్ వల్ల ఏర్పడిన పరిస్థితిని తమకు అనుకూలంగా మార్చుకుని ప్రయోజనం పొందడానికి వస్తువులను అక్రమంగా నిల్వ చేసే మిల్లర్లు, టోకు చిల్లర వర్తకులపై నిత్యావసర వస్తువుల చట్టం ప్రకారం చర్యలు తీసుకోవాలని రాష్ట్రాలకు మంత్రి సూచించారు. రాష్ట్రాలు కేంద్రపాలిత ప్రాంతాలల్లో నిత్యావసర వస్తువుల ధరలపై మంత్రి సమీక్షా సమావేశాన్ని నిర్వహించారు.
157 రకాల వస్తువుల ధరలపై వినియోగదారుల వ్యవహారాలశాఖ 34 రాష్ట్రాలు/ కేంద్రపాలిత ప్రాంతాల్లో ఉన్న 157 కేంద్రాల నుంచి సమాచారాన్ని సేకరిస్తోంది. పప్పులు, నూనెలు, కాయగూరలు, పాలపదార్ధాలు లాంటి 22 నిత్యావసర వస్తువుల ధరలను రాష్ట్రాలు సమీక్షిస్తూ వీటి ధరల్లో పెరుగుదల కనిపించినప్పుడు జోక్యం చేసుకుని వినియోగదారులకు వస్తువుల ధరలు అందుబాటులో ఉండేలా చర్యలు తీసుకోవలసి ఉంటుంది.
ప్రస్తుత పరిస్థితుల్లో నిత్యావసరాల ధరలు పెరగకుండా చూడడానికి కేంద్రం చర్యలను తీసుకుంటున్నది. దీనిలో భాగంగా రెండు రోజుల కిందట ధరలపై కేంద్ర వినియోగదారుల వ్యవహారాలశాఖ కార్యదర్శి రాష్ట్రాల ప్రధాన కార్యదర్శులతో చర్చలు జరిపారు. మిల్లర్లు, వ్యాపారులు, దిగుమతిదారులు తమ వద్ద వున్న సరకుల వివరాలను ప్రకటించాలని, దీనిని సంబంధిత అధికారులు తనిఖీ చేయాలనీ కార్యదర్శి ఆదేశాలను జారీ చేశారు.
కొరత ఏర్పడకుండా చూడడానికి ఇటీవల వాణిజ్య మంత్రిత్వ శాఖ పప్పుధాన్యాల దిగుమతి విధానంలో మార్పులు చేసింది. ముందుగానే ప్రణాళికలను రూపొందించుకుని వస్తువులను నిల్వ చేయడానికి ఈ నిర్ణయం తీసుకోవడం జరిగిందని మంత్రి వివరించారు.
పప్పుధాన్యాల ధరలను వారానికి ఒకసారి పప్పుధాన్యాల ధరలను సమీక్షించాలని రాష్ట్రాలకు ఆదేశాలు జారీ అయ్యాయి. దీనికోసం మిల్లర్లు, టోకు, చిల్లర వర్తకుల వద్ద వున్న సరకుల వివరాలను నమోదు చేయడానికి రూపొందించిన ఆన్లైన్ డేటాషీట్ రాష్ట్రాలు / యుటిలకు కేంద్రం అందించింది. పప్పు ధాన్యాలు ఉత్పత్తి అవుతున్న రాష్ట్రాల్లో పంటల ఉత్పత్తి సజావుగా సాగేలా చూడాలని కూడా కేంద్రం సూచించింది. మరింత ఎక్కువగా పప్పు ధాన్యాలను సాగు చేసేలా రైతులను ప్రోత్సహించడానికి రాష్ట్రాలు చర్యలు అమలు చేయాలని కోరింది.
ఆరోగ్య, కుటుంబ సంక్షేమ మంత్రిత్వ శాఖ
కొవిడ్-19 తాజా సమాచారం
దేశవ్యాప్త కొవిడ్-19 టీకా కార్యక్రమంలో భాగంగా ఇప్పటివరకు మొత్తం 220.66 కోట్ల డోసులు  అందించారు
గత 24 గంటల్లో 1,993 డోసులు అందించారు
దేశవ్యాప్త క్రియాశీల కేసుల సంఖ్య 25,587
మొత్తం కేసుల్లో క్రియాశీల కేసులు 0.05%
ప్రస్తుత రికవరీ రేటు 98.75%
గత 24 గంటల్లో 2,826 మంది కోలుకున్నారు. దీంతో, కోలుకున్నవారి మొత్తం సంఖ్య 4,41,82,538 కు పెరిగింది.
గత 24 గంటల్లో 5,335 కొత్త కేసులు నమోదయ్యాయి.
రోజువారీ పాజిటివిటీ రేటు 3.32%
వారపు పాజిటివిటీ రేటు 2.89%
గత 24 గంటల్లో చేసిన 1,60,742 కొవిడ్ పరీక్షలతో కలిపి ఇప్పటివరకు 92.23 కోట్ల పరీక్షలు చేశారు.
సూక్ష్మ, లఘు, మధ్య తరహా సంస్థల మంత్రిత్వ శాఖష్
అక్టోబర్ 2న ఖాదీ అమ్మకాలకు గొప్ప తోడ్పాటును అందించిన గుజరాత్
గత ఏడాది రికార్డును బద్దల కొడుతూ భారీగా ఖాదీ అమ్మకాలు
ప్రధాన మంత్రి నరేంద్ర మోడీ పిలుపు మేరకు మహాత్మా గాంధీ జన్మదినమైన అక్టోబరు 2వ తేదీన మహాత్ముడి స్వస్థలమైన గుజరాత్లో భారీగా ఖాదీ ఉత్పత్తుల విక్రయం నమోదయింది. ఈ సంవత్సరం అక్టోబర్ 2న మొత్తం గుజరాత్లో ఉన్న 311 ఖాదీ ఇండియా అవుట్లెట్లలో రూ. 3.25 కోట్ల మేర ఖాదీ ఉత్పత్తుల అమ్మకాలు నమోదయ్యాయి. 2020 అక్టోబర్ 2న రాష్ట్రంలో ఖాదీ స్థూల విక్రయాలు రూ.2.92 కోట్లుగా నిలిచాయి. దీంతో పోలిస్తే ఈ సంవత్సరం గుజరాత్లో ఖాదీ అమ్మకాలు రూ. 33.12 లక్షల  మేర పెరిగింది. కొన్ని నెలల క్రితం గుజరాత్ను తీవ్రంగా ప్రభావితం చేసిన కోవిడ్ -19 మహమ్మారి రెండవ దశ వ్యాప్తి తర్వాత నెలకొన్న పరిస్థితులలోనూ ఈ సంవత్సరం అక్టోబరు 2వ తేదీన అమ్మకాల సంఖ్య గణనీయంగా పెరగడం విశేషం. ఖాదీ విక్రయాలకు ప్రత్యేక ప్రోత్సాహాన్ని అందించడానికి, కేవీఐసీ "అజాదీ కా అమృత్ మహోత్సవ్" లో భాగంగా అహ్మదాబాద్, వడోదర, సూరత్ మరియు రాజ్కోట్ రైల్వే స్టేషన్లలో ఎగ్జిబిషన్ కమ్ సేల్స్ అవుట్లెట్లను ఏర్పాటు చేసింది, ఈ కేంద్రాలలో ఖాదీ అమ్మకాలు రూ .5.14 లక్షలుగా నమోదైంది. దీనికి తోడు కేవీఐసీ అహ్మదాబాద్లోని సబర్మతి రివర్ఫ్రంట్, ఇస్రో స్పేస్ అప్లికేషన్ సెంటర్ మరియు జీఎస్టీ హెడ్క్వార్టర్స్లో ప్రత్యేక ఖాదీ ఎగ్జిబిషన్లను నిర్వహించింది. ఇక్కడ వరుసగా రూ .3.94 లక్షలు, రూ .6.42 లక్షలు మరియు రూ. 2.25 లక్షల విలువైన ఖాదీ ఉత్పత్తులు విక్రయించబడ్డాయి. ఖాదీ ఉత్పత్తులను కొనుగోలు చేసి ప్రోత్సహించాలని ప్రధాన మంత్రి శ్రీ నరేంద్ర మోడీ తరచుగా విజ్ఞప్తి చేయడం మరియు గుజరాత్లో ఎక్కువ మంది ప్రజలు ఖదీని ప్రోత్సహించడం కూడా ఈ ఏడాది భారీగా అమ్మకాలు పెరిగేందుకు కారణమని కేవీఐసీ ఛైర్మన్ శ్రీ వినై కుమార్ సక్సేనా అన్నారు. సవాళ్లు ఎదురవుతున్నప్పటికీ అత్యున్నత నాణ్యత ప్రమాణాలను కొనసాగిస్తూ, పెద్ద వినియోగదారుల సంఖ్యను పెంచడానికి గాను కేవీఐసీ నిరంతరం కొత్త ఉత్పత్తులను జోడిస్తోందని ఆయన వివరించారు.
(Visitor Counter : 142
గ్రామీణాభివృద్ధి మంత్రిత్వ శాఖ
ప్రధాన మంత్రి గ్రామ సడక్ యోజన కింద రోడ్ల నిర్మాణానికి నిధులు
ప్రధాన్ మంత్రి గ్రామ్ సడక్ యోజన  అమలు కోసం రాష్ట్రాలకు నిధుల కేటాయింపు/విడుదల అనేది రాష్ట్రం నుండి స్వీకరించబడిన ప్రతిపాదన ఆధారంగా జరుగుతుంది. అంతేకాకుండా ఇతర రాష్ట్రాలలో చేతిలో ఉన్న పనులు, రాష్ట్రం యొక్క అమలు సామర్థ్యం మరియు దానితో అందుబాటులో ఉన్న ఖర్చు చేయని నిధులపై ఆధారపడి ఉంటుంది. ప్రధాన్ మంత్రి గ్రామ్ సడక్ యోజన  కింద ప్రాజెక్ట్ల అమలు కోసం నిధులను మంత్రిత్వ శాఖ మొత్తం రాష్ట్రానికి విడుదల చేస్తుంది. జిల్లా స్థాయిలో ప్రోగ్రాం ఇంప్లిమెంటేషన్ యూనిట్లకు  తదుపరి నిధుల విడుదలను ఆయా రాష్ట్రాలు చేయాల్సిన వ్యయాన్ని బట్టి చేస్తాయి.
2018-–19 నుండి మహారాష్ట్ర రాష్ట్ర వాటాతో సహా విడుదల చేసిన మొత్తం మరియు ఖర్చులు, సంవత్సరం వారీగా క్రింద ఇవ్వబడ్డాయి:-
ఆర్థిక సంవత్సరం విడుదల చేసిన మొత్తం రాష్ట్ర వాటాతో సహా వ్యయం 
2018-–19 6.75 204.00
2019-–20 150 207.12
2020–-21 0 221.59
2021–-22 0 376.73
2022-–23 742.99 1,062.82
2023-–24  276.54 325.99
20.07.2023 నాటికి, మహారాష్ట్ర రాష్ట్రం ప్రధానమంత్రి గ్రామీణ సడక్ యోజన అమలు కోసం ఖర్చు చేయని మొత్తం రూ.747.68 కోట్లు. రాష్ట్రంలోని నిర్దిష్ట జిల్లాకు విడుదల చేసిన నిధుల వివరాలు కేంద్రం నిర్వహించబడవు. పీఎంజీఎస్వై కింద గ్రామ పంచాయతీకి నిధులు కేటాయించలేదు.
రాష్ట్ర ప్రభుత్వం నుండి అందిన సమాచారం ప్రకారం, కాన్షి - దభిల్ రహదారి ప్రధానమంత్రి గ్రామీణ సడక్ యోజన కింద మంజూరు చేయబడలేదు.
ఈ విషయాన్ని కేంద్ర గ్రామీణాభివృద్ధి శాఖ సహాయ మంత్రి సాధ్వి నిరంజన్ జ్యోతి ఈరోజు లోక్సభలో లిఖితపూర్వకంగా తెలిపారు.
ప్రధాన మంత్రి కార్యాలయం
తమిళ నాడు ముఖ్యమంత్రి గా పదవీ ప్రమాణం స్వీకరించిన శ్రీ ఎమ్.కె. స్టాలిన్ కు అభినందన లు తెలిపిన ప్రధాన మంత్రి
తమిళ నాడు ముఖ్యమంత్రి గా శ్రీ ఎమ్.కె. స్టాలిన్ పదవీ ప్రమాణం స్వీకరించిన సందర్భం లో ప్రధాన మంత్రి శ్రీ నరేంద్ర మోదీ ఆయన ను అభినందించారు.
‘‘తమిళ నాడు ముఖ్యమంత్రి గా పదవీ ప్రమాణం స్వీకరించిన సందర్భం లో తిరు @mkstalin కు ఇవే అభినందన లు’’ అని ప్రధాన మంత్రి ఒక ట్వీట్ లో పేర్కొన్నారు.
ప్రధాన మంత్రి కార్యాలయం
ఏప్రిల్ 1న భోపాల్ సందర్శించనున్న ప్రధానమంత్రి
కమాండర్ల సంయుక్త సదస్సు-2023కు హాజరు కానున్న ప్రధానమంత్రి;
భోపాల్-న్యూఢిల్లీ ‘వందేభారత్’ ఎక్స్'ప్రెస్’ను జెండా ఊపి ప్రారంభించనున్న ప్రధానమంత్రి
ప్రధానమంత్రి శ్రీ నరేంద్ర మోదీ 2023 ఏప్రిల్ 1న భోపాల్లో పర్యటిస్తారు. ఆ రోజున ఉదయం 10 గంటల ప్రాంతంలో నగరంలోని కుశభావ్ ఠాక్రే హాల్లో నిర్వహించే కమాండర్ల సంయుక్త సదస్సు-2023కు ఆయన హాజరవుతారు. ఆ తర్వాత మధ్యాహ్నం 3:15 గంటలకు భోపాల్లోని రాణి కమలాపతి రైల్వే స్టేషన్లో భోపాల్-న్యూఢిల్లీ మధ్య ‘వందేభారత్ ఎక్స్’ప్రెస్ రైలును ప్రధాని జెండా ఊపి ప్రారంభిస్తారు.
కమాండర్ల సంయుక్త సదస్సు-2023
భోపాల్లో 'సంసిద్ధత-సముద్ధరిత-సముచిత బలగాలు’ ఇతివృత్తంగా సాయుధ బలగాల కమాండర్ల సదస్సు 2023 మార్చి 30 నుంచి ఏప్రిల్ 1దాకా మూడు రోజులపాటు జరుగుతుంది. ఈ సందర్భంగా, సాయుధ దళాలలో సంయుక్త, ఉమ్మడి పద్ధతులలో కర్తవ్యవ నిర్వహణసహా జాతీయ భద్రత సంబంధిత వివిధ రకాల అంశాలపై చర్చలు సాగుతాయి. ‘స్వయం సమృద్ధి’ సాధన దిశగా సాయుధ బలగాల సన్నద్ధతతోపాటు రక్షణ పర్యావరణ వ్యవస్థలో పురోగతిని కూడా సమీక్షిస్తారు. ఈ సదస్సులో త్రివిధ సాయుధ దళాల కమాండర్లు, రక్షణ మంత్రిత్వ శాఖ సీనియర్ అధికారులు పాల్గొంటారు. అలాగే చర్చల్లో భాగస్వాములయ్యే సైనికులు, నావికులు, వైమానిక దళ సిబ్బంది మధ్య సార్వజనీన, సాధారణ పరస్పర చర్చలు కూడా కొనసాగుతాయి.
వందేభారత్ ఎక్స్’ప్రెస్
దేశంలో ప్రజల ప్రయాణానుభవాన్ని ‘వందేభారత్’ ఎక్స్’ప్రెస్ పూర్తిగా పునర్నిర్వచించింది. ఈ నేపథ్యంలో భోపాల్ నగరంలోని రాణి కమలాపతి రైల్వే స్టేషన్ నుంచి న్యూఢిల్లీ స్టేషన్ మధ్య ప్రవేశపెట్టిన కొత్త రైలు దేశంలో 11వ ‘వందేభారత్’ రైలు అవుతుంది. దేశీయంగా రూపొందించిన ఈ రైలులో అత్యాధునిక ప్రయాణిక సౌకర్యాలున్నాయి. ఇది ప్రయాణికులకు వేగవంతం, సౌకర్యవంతం, సుఖవంతమైన ప్రయాణ అనుభవం కల్పిస్తుంది. అలాగే పర్యాటకాన్ని పెంచడంతోపాటు ఈ ప్రాంతంలో ఆర్థికాభివృద్ధిని కూడా ప్రోత్సహిస్తుంది.
పెట్రోలియం- సహజ వాయువుల మంత్రిత్వ శాఖ
ప్రధాన మంత్రి ఉజ్జ్వల యోజన 
దేశవ్యాప్తంగా పేద కుటుంబాల్లోని వయోజన మహిళా సభ్యురాలి పేరు మీద డిపాజిట్ లేకుండా ఉచితంగా ఎల్పిజీ కనెక్షన్ను అందించడానికి 01.05.2016న ప్రధాన మంత్రి ఉజ్వల యోజన  ప్రారంభించబడింది.సెప్టెంబర్, 2019లో 8 కోట్ల కనెక్షన్లను అందించాలన్న లక్ష్యాన్ని ఈ కార్యక్రమం చేరుకుంది. మిగిలిన పేద కుటుంబాలను కవర్ చేయడానికి 1 కోటి అదనపు పిఎంయువై కనెక్షన్లను విడుదల చేయాలనే లక్ష్యంతో ఆగస్టు 2021లో పిఎంయువైఫేజ్-2  ప్రారంభించబడింది. ఇది జనవరి 2022లో లక్ష్యాన్ని అందుకుంది. అనంతరం 01.01.2023న మరో 60 లక్షల కనెక్షన్లు ఉజ్వల 2.0 కింద విడుదల చేయబడ్డాయి. 1.60 కోట్ల ఉజ్వల 2.0 కనెక్షన్ల లక్ష్యం ఇప్పటికే సాధించబడింది. ఉజ్జ్వల 2.0 కింద పిఎంయువై కనెక్షన్ కోసం దరఖాస్తు చేయడానికి చిరునామా మరియు రేషన్ కార్డ్ రుజువుకు బదులుగా స్వీయ డిక్లరేషన్ని ఉపయోగించే వలస కుటుంబాల కోసం ప్రత్యేక సదుపాయం కల్పించబడింది. ఉజ్వల 2.0 కింద వలస కుటుంబాలకు మొత్తం 5.43 లక్షల ఎల్పిజి కనెక్షన్లు అందించబడ్డాయి.
01.07.2023 నాటికి దాదాపు 9.59 కోట్ల మంది పిఎంయువై లబ్ధిదారులు ఉన్నారు. వీరిలో 8.41 కోట్ల మంది 2022-23లో కనీసం ఒక రీఫిల్ను తీసుకున్నారు.
పిఎంయువై లబ్ధిదారుల ఎల్పిజి వినియోగాన్ని క్రమం తప్పకుండా పర్యవేక్షించడం జరుగుతుంది. ఆహార అలవాట్లు, గృహ పరిమాణం, వంట అలవాట్లు, ధర, ప్రత్యామ్నాయ ఇంధనాల లభ్యత మొదలైన అనేక అంశాలపై గృహ ఎల్పిజి వినియోగం ఆధారపడి ఉంటుంది. పిఎంయువై లబ్ధిదారుల తలసరి వినియోగం 14.2 కిలోల సిలిండర్ పరంగా 3.01  నుండి 3.71 కి పెరిగింది. ఇంకా ఎల్పిజి వినియోగాన్ని ప్రోత్సహించడానికి ప్రభుత్వం అనేక చర్యలు తీసుకుంది. ఇందులో 14.2 కేజీల సిలిండర్కు రూ.200 సబ్సిడిని ప్రభుత్వం అందిస్తోంది. 2022-23, 2023-24 ఆర్దిక సంవత్సరాల్లో సంవత్సరానికి 12 సిలిండర్ల వరకూ ఈ సబ్సిడిని వినియోగ దారులకు అందిస్తుంది. అలాగే 5 కేజీల డబుల్ బాటిల్ కనెక్షన్ , 14.2 కేజీల నుండి 5 కేజీలకు స్వాప్ ఎంపిక, ఏప్రిల్ నుండి డిసెంబర్ 2020 వరకూ పిఎంయువై లబ్దిదారులకు ప్రధానమంత్రి గరిబ్ కల్యాణ్ కింద 3 సిలిండర్ల వరకూ ఉచితంగా అందించడం వంటి చర్యలు ఉన్నాయి.
పెట్రోలియం మరియు సహజ వాయువు మంత్రిత్వ శాఖ సహాయ మంత్రి శ్రీ రామేశ్వర్ తెలి రాజ్యసభలో లిఖితపూర్వక సమాధానంలో ఈ సమాచారాన్ని ఈరోజు అందించారు.
మంత్రిమండలి
పోర్చుగీస్ రిపబ్లిక్ లో పని చేయడానికి భారతీయ పౌరుల నియామకం అంశం పై పోర్చుగల్ కు, భారతదేశాని కి మధ్య ఒప్పందాని కి ఆమోదం తెలిపిన మంత్రిమండలి
పోర్చుగీస్ రిపబ్లిక్ లో పని చేయడాని కి భారతదేశ పౌరుల నియామకం అంశం లో భారత గణతంత్ర ప్రభుత్వాని కి మరియు పోర్చుగల్ గణతంత్ర ప్రభుత్వాని కి మధ్య ఒక ఒప్పందం పై సంతకాల కు ప్రధాన మంత్రి శ్రీ నరేంద్ర మోదీ అధ్యక్షత న జరిగిన కేంద్ర మంత్రివర్గ సమావేశం ఆమోదం తెలిపింది.
వివరాలు:
భారతదేశ శ్రామికుల ను పంపించడానికి మరియు వారిని స్వీకరించడానికి భారతదేశాని కి, పోర్చుగల్ కు మధ్య భాగస్వామ్యం, సహకారం ల కోసం ఒక సంస్థాగత యంత్రాంగాన్ని ఏర్పాటు చేసేందుకు ఈ ఒప్పందం దోహదపడనుంది.
అమలు తాలూకు వ్యూహం:
ఈ ఒప్పందం లో భాగం గా, ఈ ఒప్పందం అమలు లోకి వచ్చిన తరువాత అనుశీలన చర్యల ను చేపట్టడానికి ఒక సంయుక్త సంఘాన్ని ఏర్పాటు చేయడం జరుగుతుంది.
ప్రభావం:
పోర్చుగల్ తో కలసి ఈ ఒప్పందం కుదుర్చుకోవడం వల్ల యూరోపియన్ యూనియన్  లో సభ్యత్వం గల ఒక దేశం లో పని చేయడానికి భారతదేశ ప్రవాసీ శ్రామికుల కు ప్రత్యేకించి కోవిడ్-19 మహమ్మారి విజృంభణ అనంతరం చాలా మంది భారతీయ శ్రామికులు స్వదేశాని కి తిరిగి వచ్చిన నేపథ్యంలో, అవకాశాలు ఏర్పడగలవు. ఇది నైపుణ్యం కలిగిన భారతీయ శ్రామికుల కు, వృత్తి నిపుణుల కు కొత్త కొత్త అవకాశాల ను అందించ గలుగుతంది. ఈ ఒప్పందం ఒక కొలిక్కి వచ్చిందంటే గనక, భారతీయ శ్రామికుల భర్తీ కోసం భారతదేశం, పోర్చుగల్ లు ఒక లాంఛనప్రాయమైన ఏర్పాటు ను చేసుకోగలుగుతాయి.
ప్రయోజనాలు:
పోర్చుగల్ లో పని చేయడానికి భారతీయ శ్రామికుల కు ఉద్యోగ అవకాశాలు పెంపొందుతాయి. ఒప్పందం లో ప్రస్తావించిన ప్రకారం ప్రభుత్వానికి, ప్రభుత్వానికి మధ్య ఏర్పడే యంత్రాంగం ఇరు పక్షాల నుంచి గరిష్ఠ సమర్థన ద్వారా శ్రామికుల రాకపోక లు సాఫీ గా సాగేందుకు మార్గం సుగమం అవుతుంది.
ఫుడ్ ప్రాసెసింగ్ పరిశ్రమల మంత్రిత్వ శాఖ
ఎఫ్పీఐలకు ప్రోత్సాహం
2021-22 నుంచి 2026-27 వరకు ఆరు సంవత్సరాల కాలానికి రూ.10,900 కోట్లతో “ఫుడ్ ప్రాసెసింగ్ ఇండస్ట్రీకి ఉత్పత్తి ఆధారిత ప్రోత్సాహక పథకాన్ని ” కేంద్ర ఆహార ప్రాసెసింగ్ పరిశ్రమల మంత్రిత్వ శాఖ  అమలు చేస్తోంది. భారతదేశ సహజ వనరులకు అనుగుణంగా అంతర్జాతీయ ఆహార తయారీ విజేతలను రూపొందించడంలో ఈ పథకం సహాయపడుతుంది. అంతర్జాతీయ విఫణుల్లో భారతీయ బ్రాండ్ ఆహార ఉత్పత్తులకు మద్దతు ఇస్తుంది.
వ్యవసాయ ఆహార ఉత్పత్తుల ఎగుమతులు  2015-16లోని $29.67 బిలియన్ల నుంచి 2021-22లో $46.11 బిలియన్లకు పెరిగాయి, ఇది సమ్మేళన వార్షిక వృద్ధి రేటు  7.62% వృద్ధికి సమానం. విలువ ఆధారిత ప్రాసెస్ చేసిన ఆహార ఉత్పత్తుల ఎగుమతులు  2015-16లోని $4.855 బిలియన్ల నుంచి 2021-22లో $10.420 బిలియన్లకు పెరిగాయి, ఇది 13.57% సీఏజీఆర్ వృద్ధికి సమానం.
దేశవ్యాప్తంగా ఆహార ప్రాసెసింగ్ రంగాల మొత్తం అభివృద్ధి కోసం నిర్ధారించడానికి, కేంద్ర ప్రభుత్వ పథకం ప్రధాన మంత్రి కిసాన్ సంపద యోజన , కేంద్ర ప్రాయోజిత పీఎం ఫార్మలైజేష్ ఆఫ్ మైక్రో ఫుడ్ ప్రాసెసింగ్ ఎంటర్ప్రైజెస్ స్కీమ్ , సెక్టార్ ప్రొడక్షన్ లింక్డ్ ఇన్సెంటివ్ స్కీమ్ను  మంత్రిత్వ శాఖ అమలు చేస్తోంది. పీఎంకేఎస్వై సంబంధిత పథకాల కింద, ఆహార ప్రాసెసింగ్ పరిశ్రమలు/యూనిట్లు/ప్రాజెక్టుల ఏర్పాటుకు గ్రాంట్స్-ఇన్-ఎయిడ్ రూపంలో, ఎక్కువగా రుణ ఆధారిత ఆర్థిక సహాయాన్ని  మంత్రిత్వ శాఖ అందిస్తోంది. పీఎంఎఫ్ఎంఈ పథకం ద్వారా సూక్ష్మ ఆహార ప్రాసెసింగ్ సంస్థ ఏర్పాటు/ఆధునికీకరణ కోసం మంత్రిత్వ శాఖ ఆర్థిక, సాంకేతిక, వ్యాపార పరంగా సాయాన్ని అందిస్తోంది. అదేవిధంగా, ఆహార ప్రాసెసింగ్ రంగంలో ప్రముఖ బ్రాండ్లను సృష్టించడం ద్వారా ఆహార ప్రాసెసింగ్ సామర్థ్యాన్ని విస్తరించడం లక్ష్యంగా పీఎల్ఐఎస్ఎఫ్పీఐని అమలు చేస్తోంది.
ఆహార ప్రాసెసింగ్ పరిశ్రమల శాఖ సహాయ మంత్రి శ్రీ ప్రహ్లాద్ సింగ్ పటేల్ ఇవాళ లోక్సభలో లిఖితపూర్వక సమాధానం రూపంలో ఈ సమాచారాన్ని అందించారు.
ప్రధాన మంత్రి కార్యాలయం
సాధికార సమూహాల తో నిర్వహించిన ఒక సమావేశం లో కోవిడ్ సంబంధిత స్థితి పై సమీక్షించిన ప్రధాన మంత్రి
వివిధ సాధికార సమూహాల పనితీరు ను సమీక్షించడానికి వీడియో కాన్ఫరెన్స్ మాధ్యమం ద్వారా జరిగిన ఒక సమావేశానికి ప్రధాన మంత్రి శ్రీ నరేంద్ర మోదీ అధ్యక్షత వహించారు.
ఆర్థిక కార్యకలాపాల పైన, సంక్షేమ కార్యకలాపాల పైన ఏర్పాటు చేసిన సాధికార సమూహం ‘పిఎమ్ గరీబ్ కల్యాణ్ అన్న్ యోజన’ ను విస్తరించడం వంటి చర్యల ను గురించి ఒక ప్రెజెంటేశన్ ద్వారా ప్రధాన మంత్రి కి వివరించింది. ‘ఒక దేశం- ఒకే రేశన్ కార్డు’ కార్యక్రమం కారణం గా పోర్టబులిటీ కి వీలు చిక్కి, మరింత ఎక్కువ మంది కి ప్రయోజనాన్ని అందించడం లో తోడ్పాటు లభించిన సంగతి కూడా చర్చ కు వచ్చింది. ముందు వరుస లో నిలబడి పాటుపడుతున్న ఆరోగ్య కార్యకర్తల కు బీమా పథకాన్ని మరో 6 నెలల పాటు పొడిగించడం జరిగింది. ఉచిత ఆహార ధాన్యాల తాలూకు లాభాల ను పేద లు ఎలాంటి జాప్యానికి తావు లేకుండా అందుకొనేటట్టు చూడడానికి రాష్ట్రాల తో సన్నిహిత సమన్వయాన్ని నెలకొల్పుకొని పనిచేయవలసిందిగా కేంద్ర ప్రభుత్వాన్ని ప్రధాన మంత్రి ఆదేశించారు.
పెండింగు పడ్డ బీమా క్లెయిముల ను త్వరిత గతి న పరిష్కరించే దిశ లో చర్య లు తీసుకోవాలని, అలా చేసినప్పుడు మృతుల తాలూకు ఆశ్రితులు సరైన కాలం లో ఈ పథకం ప్రయోజనాల ను అందుకోగలుగుతారని కూడా ప్రధాన మంత్రి అన్నారు.
సప్లయ్ చైన్, లాజిస్టిక్స్ మేనిజ్ మెంట్ అంశాల ఏర్పాటు చేసిన సాధికార సమూహం మహమ్మారి ని అదుపు చేయడానికి తీసుకోవలసిన చర్యల కు సంబంధించిన వివిధ సలహాలను గురించి ఒక ప్రెజెంటేశన్ ను ఇచ్చింది.
వస్తువుల చేరవేత అంతరాయం లేకుండా కొనసాగేటట్టు చూసేందుకు సమగ్ర ప్రణాళిక ను సిద్ధం చేసి అమలుపరచాలని, ఇలా ముందుకు వెళ్లినప్పుడు సప్లయ్ చైన్ లో అవాంతరాల ను నివారించడం సాధ్యపడుతుందంటూ ప్రధాన మంత్రి అధికారులకు ఆదేశాలు ఇచ్చారు.
ప్రయివేటు రంగం, ఎన్ జిఒ లు, అంతర్జాతీయ సంస్థల తో సమన్వయం అంశం పై ఏర్పాటైన సాధికార సమూహం ప్రయివేటు రంగం, ఎన్ జిఒ లు, అంతర్జాతీయ సంస్థల తో ప్రభుత్వం ఎలాగ సక్రియాత్మకమైనటువంటి భాగస్వామ్యం తో పనిచేస్తున్నదీ ప్రధాన మంత్రి దృష్టి కి తీసుకు వచ్చింది. విశిష్టేతర కార్యాల లో పౌర సమాజ స్వయంసేవకుల సేవల ను ఏ విధం గా ఉపయోగించుకొంటే దీని ద్వారా ఆరోగ్య సంరక్షణ రంగం పై ప్రస్తుతం పడడుతున్న ఒత్తిడి ని తగ్గించడానికి వీలు ఉంటుందో ఆలోచించండంటూ అధికారులకు ప్రధాన మంత్రి సూచన చేశారు. రోగుల కు, వారి ఆశ్రితులకు, ఆరోగ్య సంరక్షణ సిబ్బంది కి మధ్య సంప్రదింపుల కు మార్గాన్ని ఏర్పరచడం లో ఎన్ జిఒ లు సాయపడగలుగుతాయా అనే విషయం కూడా చర్చ కు వచ్చింది. ఇంటి లో ఏకాంత వాసం లో ఉంటున్న వారి తో సంప్రదింపులు జరపడం కోసం ఏర్పాటు చేసే కాల్ సెంటర్ లను సంబాళించేటట్లు గా మాజీ సైనికోద్యోగుల ను ప్రోత్సహించేందుకు వెసులుబాటు లు ఉన్నాయేమో పరిశీలించాలి అనే ప్రసక్తి కూడా చర్చల లో చోటు చేసుకొంది.
వ్యవసాయ మంత్రిత్వ శాఖ
ప్రధానమంత్రి పంటల బీమా పథకం  కింద రైతులు పొందుతున్న ప్రయోజనాలు
ప్రధానమంత్రి పంటల బీమా పథకం  వాస్తవిక/ వేలం ద్వారా నిర్ణయించిన ప్రీమియం రేట్లపై అమలు జరుగుతోంది. అయితే, మొత్తం రేట్లలో రైతులు ఖరీఫ్ పంటల కాలంలో 2%, రబీ పంటలు, నూనె గింజలకు గింజలకు 1.5%, వాణిజ్య/ ఉద్యానవన పంటలకు 5% మాత్రమే చెల్లించవలసి ఉంటుంది.2020 ఖరీఫ్ కాలంలో మిగిలిన వాస్తవిక/వేలం ధర రేట్లను కేంద్ర రాష్ట్ర ప్రభుత్వాలు 50:50 నిష్పత్తిలో భరిస్తున్నాయి. ఈశాన్య ప్రాంత రాష్ట్రాల్లో ఈ నిష్పత్తి 90:10 గా ఉంది.
పిఎంఎఫ్బివై ప్రధాన అంశాలు:
i.) నివారించలేని ప్రకృతి వైపరీత్యాలు సంభవించినప్పుడు జరిగే పంట నష్టానికి సమగ్ర బీమా సౌకర్యాన్ని అందిస్తుంది. దీనివల్ల రైతుల ఆదాయాన్ని స్థిరీకరించే తో పాటు వారు వినూత్న పద్ధతులను అనుసరించడానికి ప్రోత్సహిస్తుంది .
ii) విత్తన కాలం, పంట కోతకు వచ్చే సమయంలో సంభవించే నష్టాలకు భీమా సౌకర్యం
iii ) పంట నష్టం కోసం ఎక్కువగా ఉన్నప్పుడు దావాల పరిష్కారం కోసం ప్రాంత విధానం. ప్రధాన పంటల కోసం నోటిఫైడ్ ఇన్సూరెన్స్ యూనిట్ గ్రామ / గ్రామ పంచాయతీకి తగ్గించబడింది.
iv ) వాస్తవిక / వేలం ప్రీమియం విధానం. కానీ , ఖరీఫ్ పంటలు, రబీ పంటలు మరియు వాణిజ్య / ఉద్యాన పంటలకు వరుసగా 2%, 1.5% మరియు 5% మాత్రమే రైతులు చెల్లించాలి. ఈ పరిమితులకు మించి ఎక్కువగా చెల్లించవలసిన ప్రీమియంను 50: 50 ప్రాతిపదికన కేంద్ర మరియు రాష్ట్ర ప్రభుత్వాలు భరిస్తాయి. ఈశాన్య ప్రాంతంలో ఇది 90: 10 గా ఉంటుంది.
v ) ప్రీమియంకి మించి రైతులు చెల్లించవలసి వచ్చే బీమా మొత్తాన్ని కేంద్ర రాష్ట్ర ప్రభుత్వాలు సమానంగా సబ్సిడీగా అందిస్తాయి.
vi ) రుణాలు తీసుకున్న రైతులు/ రుణాలు పొందని రైతులకు ఏకరీతిగా మొత్తం బీమా అమలు
vii ) ప్రీమియం గరిష్ట పరిమితి తొలగింపు. ప్రీమియంపై గరిష్ట పరిమితిని తొలగించడం వల్ల రైతులుఎటువంటి తగ్గింపు లేకుండా పూర్తి మొత్తానికి బీమా క్లెయిమ్ పొందగలుగుతారు.
viii. వడగళ్ళు, కొండచరియలు విరిగి పడడం , నీటిలో మునిగిపోవడం , ఆకస్మిక భారీ వర్షం మరియు సహజ అగ్నిప్రమాదం మరియు తుఫాను, తుఫాను / అకాల వర్షాలు మరియు వడగళ్ళు కారణంగా ఎండబెట్టడం కోసం 14 రోజుల పాటు పొలంలో ఉంచిన పంటలకు జరిగే నష్టానికి వ్యక్తిగత వ్యవసాయ స్థాయిలో దేశవ్యాప్తంగా ఒకే విధంగా అంచనా వేయడం జరుగుతుంది.
ix )విత్తనాలను నాటని సమయంలో బీమా చేసిన మొత్తంలో 25% వరకు క్లెయిమ్లను కోరవచ్చును.
x ) పంట మధ్య కాలంలో ఉన్నప్పుడు బీమా చేసిన మొత్తం యూనిట్ లో నష్టం 50%కి మించి ఉన్నప్పుడు బీమా మొత్తంలో 25% “ఆన్-అకౌంట్ చెల్లింపు”గా పొందడానికి అవకాశం. మిగిలిన మొత్తం పంట కోత ప్రయోగ పరీక్షల ద్వారా నిర్ధారణ.
xi ) క్లెయిమ్లను త్వరితగతిన పరిష్కరించి చెల్లింపులు చేయడానికి రిమోట్ సెన్సింగ్ టెక్నాలజీ, స్మార్ట్ఫోన్లు మరియు డ్రోన్లను ఉపయోగించి పంట నష్టం అంచనా వేయడం.
xii ) మెరుగైన పరిపాలన, సమన్వయం, పారదర్శకత, సమాచారం సేవలను అందించడానికి పంట బీమా పోర్టల్ అభివృద్ధి చేయబడింది. క్లెయిమ్ మొత్తం ఎలక్ట్రానిక్ విధానం ద్వారా వ్యక్తిగత రైతు బ్యాంక్ ఖాతాకు జమ అవుతుంది.
xiii ) పథకాలపై అందరిలో అవగాహన కల్పించి వనరుల సమీకరణ కోసం ప్రత్యేక ప్రాధాన్యత.
xiv ) రైతులను బలవంతంగా కాకుండా వారు స్వచ్చంధంగా పథకంలో చేరేలా చర్యలను అమలు చేయడం.
ప్రధాన్ మంత్రి ఫసల్ బీమా యోజన  కింద గత మూడేళ్లలో ప్రీమియం సబ్సిడీ అందించిన మొత్తం రైతు దరఖాస్తుల వివరాలు ఈ క్రింది పట్టికలో ఇవ్వబడ్డాయి:
|
|
సంవత్సరం
|
|
నమోదు చేసిన రైతు దరఖాస్తుల సంఖ్య 
|
|
2018-19
|
|
577.7
|
|
2019-20
|
|
612.3
|
|
2020-21
|
|
613.6
ఈ సమాచారం కేంద్ర వ్యవసాయ, రైతు సంక్షేమ శాఖ మంత్రి శ్రీ నరేంద్ర సింగ్ తోమర్ ఈ రోజు రాజ్యసభలో రాతపూర్వక సమాధానంలో ఇచ్చారు.
(Visitor Counter : 422
పర్యటక మంత్రిత్వ శాఖ
బ్రిక్స్ దేశాల పర్యాటక శాఖ మంత్రుల సమావేశానికి అధ్యక్షత వహించిన - కేంద్ర పర్యాటక శాఖ మంత్రి శ్రీ జి. కిషన్ రెడ్డి
భారతదేశం, బ్రిక్స్ అధ్యక్ష హోదాలో భాగంగా, బ్రిక్స్ దేశాల పర్యాటక మంత్రుల సమావేశానికి, కేంద్ర పర్యాటక శాఖ మంత్రి శ్రీ జి. కిషన్ రెడ్డి అధ్యక్షత వహించారు. ఈ సమావేశంలో, అన్ని సభ్య దేశాలు అంటే, బ్రెజిల్, రష్యా, ఇండియా, చైనా, దక్షిణాఫ్రికా దేశాల మంత్రులు పాల్గొన్నారు.
బ్రిక్స్ దేశాల మధ్య పర్యాటక సహకారాన్ని ప్రోత్సహించడానికి సమర్థవంతమైన మార్గం గా బ్రిక్స్ పర్యాటక మంత్రుల సమావేశాన్ని, భారతదేశం నిర్వహించింది. బ్రిక్స్ దేశాల మధ్య పర్యాటక సహకారాన్ని, ఈ సమావేశం, సమీక్షించింది. ఈ సమావేశంలో ముఖ్యమైన అంశం ఏమిటంటే, బ్రిక్స్ దేశాల మధ్య పర్యాటక రంగం యొక్క సహకారం మరియు ప్రోత్సాహానికి సంబంధించిన మంత్రుల ప్రకటనను ఆమోదించడం. కోవిడ్-19 మహమ్మారి ప్రజారోగ్యానికి తీవ్రంగా హాని కలిగించినట్లు, మంత్రుల ప్రకటన పేర్కొంది. అదేవిధంగా, స్థిరమైన అభివృద్ధి లక్ష్యాల అమలుకు ఎదురౌతున్న అపారమైన సవాళ్ల గురించి కూడా పేర్కొంది.
బ్రిక్స్ సభ్య దేశాల మధ్య పర్యాటక రాకపోకలు మరింత వృద్ధి చెందడానికి, ఒక దేశానికి చెందిన పర్యాటక ప్రదేశాలు, సదుపాయాల గురించి మిగిలిన బ్రిక్స్ దేశాలు మంచి అవగాహన కలిగి ఉండాలని, కేంద్ర పర్యాటక శాఖ మంత్రి శ్రీ జి. కిషన్ రెడ్డి సూచించారు. బ్రిక్స్ దేశాల వారసత్వం, సాంస్కృతిక పర్యాటకం, ప్రకృతి, వన్యప్రాణులు, పర్యావరణ స్నేహపూర్వక పర్యాటకం, మొదలైన సాధారణ పర్యాటక ఉత్పత్తులు ఎక్కువ సహకారం, సమాచార మార్పిడి, ఉత్తమ పద్ధతులకు అవకాశం కల్పిస్తామని, శ్రీ కిషన్ రెడ్డి పేర్కొన్నారు.
భవిష్యత్ కోసం పర్యాటకాన్ని ప్రోత్సహించడానికి, హరిత పర్యాటకం కోసం బ్రిక్స్ కూటమి, పర్యాటక రంగ పునరుద్ధరణ, అభివృద్ధిని, సుస్థిరమైన మార్గాల్లో వేగవంతం చేయగలదని గుర్తించబడింది. హరిత పర్యాటక రంగం కోసం బ్రిక్స్ కూటమి లో - పర్యాటక రంగ విధానాలలో స్థిరత్వాన్ని నెలకొల్పడం; పరిరక్షణ ప్రయత్నాలు; స్థిరమైన అభివృద్ధి లక్ష్యాలు; పునరుత్పాదక శక్తి వనరుల వైపు మారడం; ఇది ప్రకృతి ఆధారిత పరిష్కారాలలో పెట్టుబడులను ప్రోత్సహించే విధంగా, హరిత పర్యాటకం కోసం పరిరక్షణ ప్రయత్నాలు; సున్నితమైన పర్యావరణ వ్యవస్థ లకు మద్దతు ఇవ్వడం వంటి కొన్ని ముఖ్యమైన అంశాలు ఉన్నాయి.
బాధ్యతాయుతమైన, స్థిరమైన పర్యాటకాన్ని ప్రోత్సహించడం, పర్యాటక మౌలిక సదుపాయాలలో పెట్టుబడులు పెట్టడం, పర్యాటక సంస్థల మధ్య సన్నిహిత పరస్పర సహకారం, మానవ వనరుల అభివృద్ధి వంటి రంగాలలో పర్యాటక రంగంలో సహకారాన్ని బలోపేతం చేయడం వంటి అంశాల ప్రాముఖ్యతపై కూడా, బ్రిక్స్ పర్యాటక మంత్రుల సమావేశం ప్రముఖంగా దృష్టి సారించింది. పర్యాటక రంగంలో సహకారం ద్వారా బ్రిక్స్ దేశాల పూర్తి సామర్థ్యాన్ని వినియోగించుకోవడానికి కలిసి పనిచేయాలని మంత్రులు సంకల్పించారు.
ఆరోగ్య, కుటుంబ సంక్షేమ మంత్రిత్వ శాఖ
67.72 కోట్ల డోసుల మైలురాయి దాటిన భారతదేశ కొవిడ్-19 టీకా కార్యక్రమం
గత 24 గంటల్లో 58 లక్షలకు పైగా టీకాలు
97.43 శాతానికి చేరిన రికవరీ రేటు
గత 24 గంటల్లో 42,618 కొత్త కేసులు నమోదు
మొత్తం కేసుల్లో క్రియాశీల కేసులు  1.23 శాతం
వారపు పాజిటివిటీ రేటు  గత 71 రోజులుగా 3 శాతం కంటే తక్కువ
దేశంలో కొవిడ్-19 టీకా కార్యక్రమం నిన్నటితో 67.72 కోట్ల డోసుల మైలురాయిని దాటింది. ఈ రోజు ఉదయం 7 గంటల వరకు తాత్కాలిక సమాచారం ప్రకారం; గత 24 గంటల్లో ఇచ్చిన 58,85,687 డోసులతో కలిపి, మొత్తంగా 67.72 కోట్ల డోసులను  టీకా కార్యక్రమం అధిగమించింది. 70,88,424 సెషన్ల ద్వారా ఇది సాధ్యమైంది.
ఈ రోజు ఉదయం 7 గంటల వరకు ఉన్న తాత్కాలిక సమాచారం ప్రకారం:
|
|
హెచ్సీడబ్ల్యూలు
|
|
మొదటి డోసు
|
|
1,03,60,248
|
|
రెండో డోసు
|
|
84,49,196
|
|
ఎఫ్ఎల్డబ్ల్యూలు
|
|
మొదటి డోసు
|
|
1,83,28,477
|
|
రెండో డోసు
|
|
1,34,55,994
|
|
18-44 ఏళ్ల వారు
|
|
మొదటి డోసు
|
|
26,70,05,166
|
|
రెండో డోసు
|
|
3,20,99,433
|
|
45-59 ఏళ్ల వారు
|
|
మొదటి డోసు
|
|
13,52,11,337
|
|
రెండో డోసు
|
|
5,70,43,478
|
|
60 ఏళ్లు పైబడినవారు
|
|
మొదటి డోసు
|
|
8,89,60,985
|
|
రెండో డోసు
|
|
4,62,96,891
|
|
మొత్తం
|
|
67,72,11,205
దేశవ్యాప్తంగా టీకాల వేగాన్ని పెంచడానికి, పరిధిని విస్తరించడానికి కేంద్ర ప్రభుత్వం కట్టుబడి ఉంది.
గత 24 గంటల్లో 36,385 మంది రోగులు కోలుకున్నారు. దీంతో, కోలుకున్న రోగుల మొత్తం సంఖ్య  3,21,00,001కు పెరిగింది.
దేశవ్యాప్త రికవరీ రేటు 97.43 శాతానికి చేరింది.
కేంద్రం-రాష్ట్రాలు, కేంద్ర పాలిత ప్రాంతాల నిరంతర, సహకార ప్రయత్నాల కారణంగా, వరుసగా 69వ రోజు కూడా 50,000 కంటే తక్కువ రోజువారీ కొత్త కేసులు నమోదయ్యాయి.
గత 24 గంటల్లో 42,618 కొత్త కేసులు నమోదయ్యాయి.
ప్రస్తుత యాక్టివ్ కేసుల సంఖ్య 4,05,681. దేశంలోని మొత్తం పాజిటివ్ కేసుల్లో ఇది 1.23 శాతం.
దేశవ్యాప్తంగా కరోనా పరీక్షల సామర్థ్యాన్ని పెంచుతూనే ఉన్నారు. గత 24 గంటల్లో మొత్తం 17,04,970 పరీక్షలు చేశారు. దేశవ్యాప్తంగా ఇప్పటివరకు 52.82 కోట్ల  పరీక్షలు నిర్వహించారు.
వారపు పాజిటివిటీ రేటు 2.63 శాతంగా ఉంది. గత 71 రోజులుగా 3 శాతం కంటే తక్కువగా నమోదవుతోంది. రోజువారీ పాజిటివిటీ రేటు 2.50 శాతంగా ఉంది. గత 89 రోజులుగా రోజువారీ పాజిటివిటీ రేటు 5 శాతం కంటే తక్కువగా నమోదవుతోంది.